Andijondagi elektr tarqatish javonida yong'in sodir bo'ldi

Andijon tumanida 25 mart kuni elektr tarqatish javonida yong'in sodir bo'ldi. Favqulodda vaziyatlar vazirligi holat yuzasidan ma'lumot berdi.
Ma'lum bo'lishicha, soat 09:14 da tumanning Guzar MFY Maktab ko'chasida joylashgan tuman elektr tarmoqlari korxonasiga qarashli elektr tarqatish javonida yong'in sodir bo'layotgani to'g'risida tuman FV bo'limiga xabar kelib tushgan.
Shunga ko'ra, 2 ta yong'in-qutqaruv ekipaji soat 09:21 da voqea joyiga yetib borib, yong'in soat 09:23 da qurshab olingan va soat 09:28 da bartaraf etilgan.
Yong'in oqibatida elektr tarqatish javoni to'liq yonib zararlangan. Yong'in elektr tarqatish javonida yuklamaning ortishi sabab sodir bo'lgani taxmin qilinmoqda. Voqeada jabrlangan va halok bo'lganlar yo'q.
Avvalroq Farg'onadagi massajxonada yong'in sodir bo'lgandi. Shuningdek, Toshkentdagi Yangiobod bozorida yong'in sodir bo'lgani haqida xabar berilgan.